[{"text_idx": "#000000", "text": "Mo\u0308o\u0308dunud na\u0308dalal ja\u0308tkusid Loode-Eesti saari ja laide tabanud masuudireostuse koristusto\u0308o\u0308d. Kolmapa\u0308eval ja neljapa\u0308eval abistasid kuus ELFi vabatahtlikku Vormsi rannikul ja pu\u0308hapa\u0308eval osales Hobulaiu koristusto\u0308o\u0308del 12 inimest. Samuti aitasid kolm vabatahtlikku Hiiumaa rannikut masuudist puhastada."}, {"text_idx": "#000001", "text": "Vo\u0303rreldes esimeste pa\u0308evadega on reostuse likvideerimine muutunud keerulisemaks, kuna soojade ilmadega sulasid masuuditu\u0308kikesed kivide ning taimestiku ku\u0308lge kinni ja lisaks on vahepeal veetase to\u0303usnud, misto\u0303ttu tuleb reostust otsida pigem veest ning adruvallide seest."}, {"text_idx": "#000002", "text": "Vormsil ja Hobulaiul on suurem reostus kohalike elanike ja vabatahtlike abiga koristatud, kuid mitmed teised laiud, mis samuti on masuudiga pihta saanud, vajavad veel abika\u0308si. Samuti vajab veel Hiiumaa rannik ja\u0308relkoristamist. Laidudele ei saa minna suure hulga inimestega (transport, pesitsevad linnud). Siin teeme koosto\u0308o\u0308d Keskkonnaameti ja ornitoloogidega, et ka laiud saaksid ohutult masuudivabaks."}, {"text_idx": "#000003", "text": "Keskkonnaamet teatab, et masuudireostuse laborianalu\u0308u\u0308s viitab ta\u0308napa\u0308evasele laevaku\u0308tusele ja analu\u0308u\u0308side po\u0303hjal asub Keskkonnaamet Vormsi ja Hiiumaa rannikule jo\u0303udnud reostuse allikat otsima eelko\u0303ige viimastel na\u0308dalatel laevateel so\u0303itnud laevade seast."}, {"text_idx": "#000004", "text": "ELF ta\u0308nab ko\u0303iki vabatahtlikke, kes on seni reostuse likvideerimisel abiks olnud."}, {"text_idx": "#000005", "text": "Hooaja kokkuvo\u0303te ja ta\u0308nupidu Tartus"}, {"text_idx": "#000006", "text": "Info ko\u0303igi ELFi talgute kohta sinu e-postile. Kuna talgugrupid on vo\u0303rdlemisi va\u0308iksed, on kasulik olla esimeste infosaajate seas!"}]